Gaaga

thumb
Gaaga— Niderlandiyadaǵı qala, Arqa teńiz jaǵasındaǵı port (Sxeveningin avanportı). Patsha sarayı hám húkimet qorǵanı. Qubla Gollandiyanıń basqarıw orayı. Xalqı 444 mıńnan zıyat adam (1990-jıllar Urtaları, qala átirapı menen 685 mıń). Kanallar, avtomobil hám temirjol tarmaqları arqalı Reynniń tómen aǵımındaǵı Rotterdam portı menen, rásmiy paytaxt Amsterdam hám mámlekettiń basqa qalaları menen baylanısqan. Gaaga— tiykarlanıp basqarıw hám siyasiy orayı bolıp tabıladı. Qala dáslep XI ásirge tiyisli tariyxıy dereklerde tilge alınǵan. Gaaga XVI ásir aqırınan General shtatlardıń jıynalıs ótkiziletuǵı orın hám XVII ásir basınan húkimet rezidenciyası. Gaagada BMSHnıń Xalıq aralıq sudı, Xalıq aralıq arbitr (biytárep wákil) lar sudınıń Turaqlı palatası, Xalıq aralıq huqıqıy hújjetler byurosı hám b. jaylasqan. Gaagada zárúrli tariyxıy hújjetler qabıl etilgen bir qansha xalıq aralıq konferensiyalar bolıp ótken (qaraǵ Gaaga konvensiyalari). Transport jolları túyini. Gaaga de radio hám teleapparatura, elektron ásbaplar hám telegraf apparaturasi islep shiǵarılatuǵın iri sanaat kárxanaları, qala shetinde aviatsiya zavodları, kemesazlıq, chuyan quyılıw kárxanaları bar. Azıq-túlik hám jeńil sanaat kárxanaları kóp. Aǵash, ayna sıyaqlı materiallardan kórkem buyımlar tayarlanadı.

Arxitekturalıq esteliklerinen gotika usılında qurılǵan Ridderzal (XIII ásir), Tribunal (XIII ásir) hám b. saqlanǵan. Gaagada Korollıǵılıq elegant kórkem-óner akademiyası, Mauritsxeys (Korollıǵılıq súwretler galereyası ) Munitsipal muzeyi, pochta, kiyimler, xalıq aralıq baspasóz muzeyleri, statistika institutı bar.

 Ádebiyatlar 
 ÓzME. Birinshi tom. Tashkent, 2000-jıl